ไปทำธุระแถวนครนายก ตอนแรกกะจะแวะร้านเจ๊ดำ แต่อ่าน review แล้วถอย คนบ่นเยอะเลย งั้นเจอร้านอะไรก็ได้ น่าเข้าก็เอาเลย ขับมาเจอป้ายหลักกิโลอันมหึมาสะดุดตาของเตี๋ยวปลาสด ไม่ค่อยมีลูกค้าแต่ลองซะหน่อย

ในร้านมีห้องแอร์เล็กๆ ได้หลบร้อน ดีเลย ด้านนอกฝุ่นควันเยอะ แต่ถึงจะนั่งในห้องแอร์ ช้อนส้อมตะเกียบที่อยู่ในกล่องมิดชิดกลับมีเศษฝุ่นคราบสกปรกติดเยอะ ต้องเช็ดช้อนส้อมตะเกียบกันใหม่หมด ส่วนเมนูอาหารมีทั้งก๋วยเตี๋ยวปลา และ อาหารจานเดียว สั่งเลยๆ
1. เล็กแห้งยำ (50) - อร่อย ปรุงมาครบรส ให้น้ำซุปแยกซดด้วย
2. วุ้นเส้นแห้งยำ (50) - อร่อย ไม่ต้องปรุงเพิ่ม มีซุปแยกซดเช่นกัน
3. เกี๊ยวปลาน้ำใส (70) - เกี๊ยวปลาร้านนี้ไม่อร่อยเลย ผิดหวัง รู้งี้สั่งก๋วยเตี๋ยวดีกว่า
4. กะเพราไก่ไข่ดาวราดข้าว (60) - สมาชิกสั่งว่าไม่เผ็ดมากนะ แต่แม่ครัวผัดมาเผ็ดสุดๆ ต้องแลกกันกินในโต๊ะ
5. หมึกทอดกระเทียมราดข้าว (80) - ในเมนูเขียนว่า 70 บาทนะ ไม่ได้ใส่ไข่ดาวด้วย ทำไมในบิลคิด 80 บาท (เราพลาดเองที่ไม่ได้ตรวจบิลให้ดี ดูในบิลแค่รายการถูกต้อง รวมยอดเงินถูกต้อง แต่ไม่ได้เช็คกับเมนูว่าราคาไม่ตรง แต่แค่ 10 บาทก็ช่างเหอะ)
6. ข้าวไข่เจียวหมูสับ (70) - แพงเกินไปนะรายการนี้ สั่ง 2 จานด้วยอ่า 
7. ขนมถ้วย 3 คู่ (20) - ไม่ได้เรื่องเลย ตัวขนมด้านล่างเหนียวแห้งแข็งมาก

ถ้าใครไปกิน แนะนำให้สั่งก๋วยเตี๋ยวดีกว่า อร่อย ไม่แพง แต่อาหารจานเดียวไม่ค่อยเวิร์ค







